title: Odluka Vijeća (EU, Euratom) 2016/2392 od 19. prosinca 2016. o imenovanju člana Revizorskog suda

text:
               29.12.2016

               HR

               Službeni list Europske unije

               L 358/2

         ODLUKA VIJEĆA (EU, Euratom) 2016/2392
   od 19. prosinca 2016.
   o imenovanju člana Revizorskog suda
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 286. stavak 2.,
   uzimajući u obzir Ugovor o osnivanju Europske zajednice za atomsku energiju, a posebno njegov članak 106.a,
   uzimajući u obzir prijedlog Republike Estonije,
   uzimajući u obzir mišljenje Europskog parlamenta (1),
   budući da:

               (1)

               Mandat gđe Kersti KALJULAID istekao je 6. svibnja 2016.

               (2)

               Trebalo bi stoga imenovati novog člana,

         DONIJELO JE OVU ODLUKU:
   Članak 1.
   G. Juhan PARTS imenuje se članom Revizorskog suda za razdoblje od 1. siječnja 2017. do 31. prosinca 2022.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 19. prosinca 2016.

            Za Vijeće

            Predsjednik

         L. SÓLYMOS

      (1)  Mišljenje od 14. prosinca 2016. (još nije objavljeno u Službenom listu).


title: 2008/492/EZ: Odluka Vijeća od 23. lipnja 2008. o pristupanju Bugarske i Rumunjske Konvenciji od 23. srpnja 1990. o ukidanju dvostrukog oporezivanja u vezi s usklađivanjem dobiti povezanih društava

text:
               01/Sv. 13

               HR

               Službeni list Europske unije

               197

         32008D0492

               L 174/1

               SLUŽBENI LIST EUROPSKE UNIJE

         ODLUKA VIJEĆA
   od 23. lipnja 2008.
   o pristupanju Bugarske i Rumunjske Konvenciji od 23. srpnja 1990. o ukidanju dvostrukog oporezivanja u vezi s usklađivanjem dobiti povezanih društava
   (2008/492/EZ)
   VIJEĆE EUROPSKE UNIJE,
   uzimajući u obzir Akt o pristupanju iz 2005., a posebno njegov članak 3. stavak 4.,
   uzimajući u obzir preporuku Komisije,
   uzimajući u obzir mišljenje Europskog parlamenta,
   budući da:

               (1)

               Konvencija 90/436/EEZ od 23. srpnja 1990. o ukidanju dvostrukog oporezivanja u vezi s usklađivanjem dobiti povezanih društava (1), (Arbitražna konvencija), potpisana je u Bruxellesu 23. srpnja 1990. i stupila je na snagu 1. siječnja 1995.

               (2)

               Arbitražna konvencija je izmijenjena Protokolom (2) potpisanim 25. svibnja 1999. koji je stupio na snagu 1. studenog 2004., Konvencijom od 21. prosinca 1995. (3) potpisanom 21. prosinca 1995. i Konvencijom od 8. prosinca 2004. (4) potpisanom 8. prosinca 2004.

               (3)

               Članak 3. stavak 3. Akta o pristupanju iz 2005. predviđa pristupanje Bugarske i Rumunjske konvencijama i protokolima sklopljenim među državama članicama koji su navedeni u Prilogu I. Aktu o pristupanju iz 2005. Taj Prilog, kako je dopunjen Odlukom Vijeća 2008/493/EZ od 23. lipnja 2008. (5) o izmjeni Priloga I. Aktu o pristupanju Bugarske i Rumunjske, uključuje Arbitražnu konvenciju, Protokol potpisan 25. svibnja 1999., Konvenciju od 21. prosinca 1995. i Konvenciju od 8. prosinca 2004. Oni stupaju na snagu u odnosu na Bugarsku i Rumunjsku na dan koji utvrdi Vijeće.

               (4)

               U skladu s člankom 3. stavkom 4. Akta o pristupanju iz 2005. Vijeće bi trebalo zbog pristupanja izvršiti sve potrebne prilagodbe navedenih konvencija i protokola,

         ODLUČILO JE:
   Članak 1.
   Arbitražna konvencija mijenja se kako slijedi:

               1.

               U članku 2. stavku 2., točke (a) do (y) zamjenjuju se sljedećim:

                           „i.

                           u Belgiji:

                                       (a)

                                       impôt des personnes physiques/personenbelasting;

                                       (b)

                                       impôt des sociétés/vennootschapsbelasting;

                                       (c)

                                       impôt des personnes morales/rechtspersonenbelasting;

                                       (d)

                                       impôt des non–résidents/belasting der niet–verblijfhouders;

                                       (e)

                                       taxe communale et la taxe d’agglomération additionnelles à l’impôt des personnes physiques/aanvullende gemeentebelasting en agglomeratiebelasting op de personenbelasting;

                           ii.

                           u Bugarskoj:

                                       (a)

                                       данък върху доходите на физическите лица;

                                       (b)

                                       корпоративен данък;

                           iii.

                           u Češkoj:

                                       (a)

                                       daň z příjmů fyzických osob;

                                       (b)

                                       daň z příjmů právnických osob;

                           iv.

                           u Danskoj:

                                       (a)

                                       indkomstskat til staten;

                                       (b)

                                       den kommunale indkomstskat;

                                       (c)

                                       den amtskommunale indkomstskat;

                           v.

                           u Njemačkoj:

                                       (a)

                                       Einkommensteuer;

                                       (b)

                                       Koerperschaftsteuer;

                                       (c)

                                       Gewerbesteuer, ako se taj porez temelji na poslovnoj dobiti;

                           vi.

                           u Estoniji:

                                       (a)

                                       tulumaks;

                           vii.

                           u Irskoj:

                                       (a)

                                       Cáin Ioncaim;

                                       (b)

                                       Cáin Chorparáide;

                           viii.

                           u Grčkoj:

                                       (a)

                                       φόρος εισοδήματος φυσικών προσώπων;

                                       (b)

                                       φόρος εισοδήματος νομικών προσώπων;

                                       (c)

                                       εισφορά υπέρ των επιχειρήσεων ύδρευσης και αποχέτευσης;

                           ix.

                           u Španjolskoj:

                                       (a)

                                       Impuesto sobre la Renta de las Personas Físicas;

                                       (b)

                                       Impuesto sobre Sociedades;

                                       (c)

                                       Impuesto sobre la Renta de no Residentes;

                           x.

                           u Francuskoj:

                                       (a)

                                       impôt sur le revenu;

                                       (b)

                                       impôt sur les sociétés;

                           xi.

                           u Italiji:

                                       (a)

                                       imposta sul reddito delle persone fisiche;

                                       (b)

                                       imposta sul reddito delle società;

                                       (c)

                                       imposta regionale sulle attività produttive;

                           xii.

                           u Cipru:

                                       (a)

                                       Φόρος Εισοδήματος;

                                       (b)

                                       Έκτακτη Εισφορά για την Άμυνα της Δημοκρατίας;

                           xiii.

                           u Latviji:

                                       (a)

                                       uzņēmumu ienākuma nodoklis;

                                       (b)

                                       iedzīvotāju ienākuma nodoklis;

                           xiv.

                           u Litvi:

                                       (a)

                                       Gyventojų pajamų mokestis;

                                       (b)

                                       Pelno mokestis;

                           xv.

                           u Luksemburgu:

                                       (a)

                                       impôt sur le revenu des personnes physiques;

                                       (b)

                                       impôt sur le revenu des collectivités;

                                       (c)

                                       impôt commercial, ako se taj porez temelji na poslovnoj dobiti;

                           xvi.

                           u Mađarskoj:

                                       (a)

                                       személyi jövedelemadó;

                                       (b)

                                       társasági adó;

                                       (c)

                                       osztalékadó;

                           xvii.

                           u Malti:

                                       (a)

                                       taxxa fuq l–income;

                           xviii.

                           u Nizozemskoj:

                                       (a)

                                       inkomstenbelasting;

                                       (b)

                                       vennootschapsbelasting;

                           xix.

                           u Austriji:

                                       (a)

                                       Einkommensteuer;

                                       (b)

                                       Körperschaftsteuer;

                           xx.

                           u Poljskoj:

                                       (a)

                                       podatek dochodowy od osób fizycznych;

                                       (b)

                                       podatek dochodowy od osób prawnych;

                           xxi.

                           u Portugalu:

                                       (a)

                                       imposto sobre o rendimento das pessoas singulares;

                                       (b)

                                       imposto sobre o rendimento das pessoas colectivas;

                                       (c)

                                       derrama para os municípios sobre o imposto sobre o rendimento das pessoas colectivas;

                           xxii.

                           u Rumunjskoj:

                                       (a)

                                       impozitul pe venit;

                                       (b)

                                       impozitul pe profit;

                                       (c)

                                       impozitul pe veniturile obținute din România de nerezidenți;

                           xxiii.

                           u Sloveniji:

                                       (a)

                                       dohodnina;

                                       (b)

                                       davek od dobička pravnih oseb;

                           xxiv.

                           u Slovačkoj:

                                       (a)

                                       daň z príjmov právnických osôb;

                                       (b)

                                       daň z príjmov fyzických osôb;

                           xxv.

                           u Finskoj:

                                       (a)

                                       valtion tuloverot/de statliga inkomstskatterna;

                                       (b)

                                       yhteisöjen tulovero/inkomstskatten för samfund;

                                       (c)

                                       kunnallisvero/kommunalskatten;

                                       (d)

                                       kirkollisvero/kyrkoskatten;

                                       (e)

                                       korkotulon lähdevero/källskatten å ränteinkomst;

                                       (f)

                                       rajoitetusti verovelvollisen lähdevero/källskatten för begränsat skattskyldig;

                           xxvi.

                           u Švedskoj:

                                       (a)

                                       statlig inkomstskatt;

                                       (b)

                                       kupongskatt;

                                       (c)

                                       kommunal inkomstskatt;

                           xxvii.

                           u Ujedinjenoj Kraljevini:

                                       (a)

                                       Income Tax;

                                       (b)

                                       Corporation Tax.”.

               2.

               Sljedeća alineja dodaje se članku 3. stavku 1.:

                           „—

                           u Bugarskoj:
                           Министъра на финансите или негов упълномощен представител,

                           —

                           u Rumunjskoj:
                           Președintele Agenției Naționale de Administrare Fiscală sau un reprezentant autorizat.”.

         Članak 2.
   Tekstovi Arbitražne konvencije i Protokola od 25. svibnja 1999., zajedno s konvencijama od 21. prosinca 1995. i od 8. prosinca 2004., sastavljeni na bugarskom i rumunjskom jeziku (6) su vjerodostojni pod istim uvjetima kao i ostale jezične inačice tih konvencija i protokola.
   Članak 3.
   Arbitražna konvencija i Protokol od 25. svibnja 1999., zajedno s konvencijama od 21. prosinca 1995. i od 8. prosinca 2004., stupaju na snagu u odnosu na Bugarsku i Rumunjsku 1. srpnja 2008.
   Članak 4.
   Ova Odluka stupa na snagu 1. srpnja 2008.

      Sastavljeno u Luxembourgu 23. lipnja 2008.

            Za Vijeće

            Predsjednik

         I. JARC

      (1)  SL L 225, 20.8.1990., str. 10.

      (2)  SL C 202, 16.7.1999., str. 1.

      (3)  SL C 26, 31.1.1996., str. 1.

      (4)  SL C 160, 30.6.2005., str. 1.

      (5)  SL L 174, 3.7.2008., str. 6.

      (6)  Bugarske i rumunjske inačice Konvencija i Protokola bit će objavljeni u posebnom izdanju Službenog lista kasnijeg datuma.
   JEDNOSTRANE IZJAVE O KONVENCIJI OD 23. SRPNJA 1990. O UKIDANJU DVOSTRUKOG OPOREZIVANJA U VEZI S USKLAĐIVANJEM DOBITI POVEZANIH DRUŠTAVA
   Jednostrane izjave o članku 7. Konvencije o uklanjanju dvostrukog oporezivanja u vezi s usklađivanjem dobiti povezanih društava:
   Italija, Litva i Malta izjavljuju da će primijeniti članak 7. stavak 3.
   Jednostrane izjave o članku 8. Konvencije o uklanjanju dvostrukog oporezivanja u vezi s usklađivanjem dobiti povezanih društava:

      Izjava Bugarske

   Izraz „teška kazna” znači kaznu svake vrste, koja se izriču za djelovanja koja predstavljaju upravne ili porezne prekršaje, uključujući kršenje postupovnog prava koje se odnosi na porezne procjene i ubiranje poreza, kao i za kaznena djela protiv poreznog sustava. Smatra se da postoji „teška kazna”za poduzeća, kad se kazne izriču za kaznena djela počinjena protiv poreznog sustava pojedincu iz tog poduzeća čija su djelovanja utjecala na iznos poreznih obveza poduzeća ili ubiranje njihovog poreza.

      Izjava Rumunjske

   Izraz „teška kazna” obuhvaća počinjenje bilo kojeg kaznenog djela utvrđenog zakonom o utaji poreza, zakonom o računovodstvu, pravom poduzeća ili poreznim zakonodavstvom. Ona također uključuje upravne kazne u odnosu na:

               —

               odbijanje podnošenja poreznih izjava (deklaracija) ili informativnih izjava na zahtjev poreznih tijela,

               —

               uskraćivanje dostavljanja dokumenata i evidencija koje potražuju porezna inspekcijska tijela,

               —

               nepodnošenje periodičnih financijskih dokumenata i računovodstvenih izvješća ili, podnošenje takvih dokumenata ili izvještaja koji uključuju netočne podatke,

               —

               djelovanja uključena u poreznu evidenciju, u skladu sa zakonodavstvom na snazi.

      Izjava Slovačke

   Izraz „teška kazna” znači izricanje kazne u skladu s Kaznenim zakonom za kaznena djela počinjena u vezi kršenja relevantnih poreznih zakona, Zakona o poreznoj upravi ili Zakona o računovodstvu.

      Izjava Španjolske

   „Teška kazna” uključuje upravne kazne za teške i vrlo ozbiljne porezne prekršaje, te kazne za prekršaje koji utječu na javne financije.


title: 2006/580/EZ: Odluka Vijeća od 12. lipnja 2006. o potpisivanju i sklapanju Privremenog sporazuma o trgovini i pitanjima povezanima s trgovinom između Europske zajednice, s jedne strane, i Republike Albanije, s druge strane

text:
               11/Sv. 116

               HR

               Službeni list Europske unije

               107

         32006D0580

               L 239/1

               SLUŽBENI LIST EUROPSKE UNIJE

         ODLUKA VIJEĆA
   od 12. lipnja 2006.
   o potpisivanju i sklapanju Privremenog sporazuma o trgovini i pitanjima povezanima s trgovinom između Europske zajednice, s jedne strane, i Republike Albanije, s druge strane
   (2006/580/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133., u vezi s prvim podstavkom njegovog članka 300. stavka 2. i prvom rečenicom njegovog članka 300. stavka 3.,
   uzimajući u obzir prijedlog Komisije,
   budući da:

               (1)

               Do stupanja na snagu Sporazuma o stabilizaciji i pridruživanju između Europskih zajednica i njezinih država članica, s jedne strane, i Republike Albanije, s druge strane, potpisanog u Luxembourgu 12. lipnja 2006., nužno je odobriti Privremeni sporazum o trgovini i pitanjima povezanima s trgovinom između Europske zajednice, s jedne strane, i Republike Albanije, s druge strane.

               (2)

               Trgovinske odredbe koje sadrži Sporazum posebne su prirode, povezane s politikom povedenom u okviru Procesa stabilizacije i pridruživanja i za Europsku uniju neće predstavljati presedan u trgovinskoj politici Zajednice s obzirom na one treće zemlje koje nisu države zapadnoga Balkana.

               (3)

               Sporazum treba potpisati i odobriti,

         ODLUČILO JE:
   Članak 1.
   1.   Ovime se, u ime Zajednice, odobravaju Privremeni sporazum o trgovini i pitanjima povezanim s trgovinom između Europske zajednice, s jedne strane, i Republike Albanije, s druge strane (dalje u tekstu: Sporazum), priloženi prilozi i protokoli, kao i deklaracije priložene Završnom aktu.
   2.   Tekstovi navedeni u stavku 1. priloženi su ovoj Odluci.
   Članak 2.
   Ovime se ovlašćuje predsjednik Vijeća da odredi osobu(-e) ovlaštenu(-e) potpisati Sporazum u ime Zajednice i položiti instrument odobrenja u skladu s člankom 56. Sporazuma.

      Sastavljeno u Luxembourgu 12. lipnja 2006.

            Za Vijeće

            Predsjednica

         U. PLASSNIK


title: 2014/253/EU: Odluka Europskog parlamenta i Vijeća od 16. travnja 2014. o mobilizaciji Europskog fonda za prilagodbe globalizaciji u skladu s točkom 13. Međuinstitucionalnog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (zahtjev EGF/2012/004 ES/Grupo Santana iz Španjolske)

text:
               7.5.2014

               HR

               Službeni list Europske unije

               L 134/42

         ODLUKA EUROPSKOG PARLAMENTA I VIJEĆA
   od 16. travnja 2014.
   o mobilizaciji Europskog fonda za prilagodbe globalizaciji u skladu s točkom 13. Međuinstitucionalnog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (zahtjev EGF/2012/004 ES/Grupo Santana iz Španjolske)
   (2014/253/EU)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1927/2006 Europskog parlamenta i Vijeća od 20. prosinca 2006. o osnivanju Europskog fonda za prilagodbe globalizaciji (1), a posebno njezin članak 12. stavak 3.,
   uzimajući u obzir Uredbu (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014. – 2020.) i stavljanju izvan snage Uredbe (EZ) br. 1927/2006. (2), a posebno njezin članak 23. drugi podstavak,
   uzimajući u obzir Uredbu Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020. (3), a posebno njezin članak 12.,
   uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (4), a posebno njegovu točku 13.,
   uzimajući u obzir prijedlog Europske komisije,
   budući da:

               (1)

               Europski fond za prilagodbu globalizaciji (EGF) osnovan je radi davanja dodatne potpore radnicima otpuštenima uslijed velikih strukturnih promjena u tokovima svjetske trgovine uzrokovanih globalizacijom i radi pružanja pomoći prilikom njihove reintegracije na tržište rada.

               (2)

               EGF ne smije premašiti najveći godišnji iznos od 150 milijuna EUR (u cijenama iz 2011.), kao što je utvrđeno u članku 12. Uredbe (EU, Euratom) br. 1311/2013.

               (3)

               Španjolska je 16. svibnja 2012. predala zahtjev za mobilizaciju EGF-a u vezi s otpuštanjima u društvu Grupo Santana i njegovih 15 dobavljača i daljnjih proizvođača te ga je do 28. studenoga 2013. dopunjavala dodatnim podacima. Taj zahtjev ispunjava uvjete za određivanje financijskih doprinosa iz članka 10. Uredbe (EZ) br. 1927/2006. Komisija stoga predlaže mobilizaciju iznosa od 1 964 407 EUR.

               (4)

               Ne dovodeći u pitanje stavljanje izvan snage Uredbe (EZ) br. 1927/2006, ona se i dalje primjenjuje na zahtjeve podnesene do 31. prosinca 2013. u skladu s člankom 23. drugim podstavkom Uredbe (EU) br. 1309/2013.

               (5)

               Sredstva iz EGF-a bi se stoga trebala mobilizirati kako bi se osigurao financijski doprinos u vezi sa zahtjevom koji je podnijela Španjolska,

         DONIJELI SU OVU ODLUKU:
   Članak 1.
   U okviru općeg proračuna Europske unije za financijsku godinu 2014. mobilizira se Europski fond za prilagodbe globalizaciji i osigurava iznos od 1 964 407 EUR odobrenih sredstava za plaćanja i za preuzete obveze.
   Članak 2.
   Ova se Odluka objavljuje u Službenom listu Europske unije.

      Sastavljeno u Strasbourgu 16. travnja 2014.

            Za Europski parlament

            Predsjednik

         M. SCHULZ

            Za Vijeće

            Predsjednik

         D. KOURKOULAS

      (1)  SL L 406, 30.12.2006., str. 1.

      (2)  SL L 347, 20.12.2013., str. 855.

      (3)  SL L 347, 20.12.2013., str. 884.

      (4)  SL C 373, 20.12.2013., str. 1.


title: : Odluka Izvršnog odbora od 28. travnja 1999. o općim načelima kojima se uređuje plaćanje doušnikâ (SCH/Com-ex (99)8 Rev. 2)

text:
               19/Sv. 009

               HR

               Službeni list Europske unije

               164

         41999D0008

               L 239/417

               SLUŽBENI LIST EUROPSKE UNIJE

               28.04.1999.

         ODLUKA IZVRŠNOG ODBORA
   od 28. travnja 1999.
   o općim načelima kojima se uređuje plaćanje doušnikâ
   (SCH/Com-ex (99)8 Rev. 2)
   IZVRŠNI ODBOR,
   uzimajući u obzir članak 132. Konvencije o provedbi schengenskog sporazuma,
   uzimajući u obzir članke od 70. do 76. gore spomenute Konvencije,
   ODLUČIO JE:
   Izvršni odbor ovime odobrava Odluku Središnje skupine od 22. ožujka 1999. o općim načelima kojima se uređuje plaćanje doušnikâ (SCH/C (99)25, SCH/Stup (98)72 Rev.).

      Luxembourg, 28. travnja 1999.

            Predsjedatelj

         C. H. SCHAPPER

   SCH/Stup (98)72 Rev. 2

      Predmet:
      Opća načela kojima se uređuje plaćanje doušnikâ

   1.   Uvod

   Međunarodni kriminal povezan s drogama i drugi oblici teškog kriminala i organizirani kriminal predstavljaju rastuću pojavu koja također utječe i na schengenske države.
   Kriminalci, a posebno oni koji se bave nedopuštenom trgovinom drogama, imaju sve profesionalniji pristup i fleksibilno se prilagođavaju novim geopolitičkim, pravnim, ekonomskim i tehnološkim okolnostima, pri čemu koriste poduzetničke strukture i isprepliću nezakonite djelatnosti sa zakonitim komercijalnim aktivnostima. Spremni su i na bezobzirno postupanje da bi ostvarili svoje ciljeve, prijeteći ili pribjegavajući nasilju prema osobama i imovini, te pokušavajući manipulirati političarima, poslovnim ljudima i javnim službenicima, a njihova je glavna motivacija što veća dobit i pridobivanje moći.

      Modus operandi kriminalnih mreža koje se bave drogama karakterizira specijalizacija, podjela rada i sektorska podjela. Nezakonita dobit „ponovno se ulaže” u nove kriminalne aktivnosti ili se ulaže u zakonite komercijalne aktivnosti radi stjecanja utjecaja i stvaranja kriminalnog monopola.
   Čak i posebne istražne metode postaju sve neučinkovitije. Stoga aktivno tajno prikupljanje informacija i primjena operativnih istražnih metoda, kao što je sustavna procjena postaju sve važnija tehnika prepoznavanja i borbe protiv organiziranog kriminala na području droga. U tom pogledu trebalo bi usmjeriti posebnu pozornost sistematičnoj, usklađenoj i ciljanoj upotrebi doušnika.
   Doušnici moraju zadobiti povjerenje kriminalaca tako da mogu rasvijetliti ustroj kriminalnih organizacija i struktura.
   Zbog toga je Predsjedništvo provelo istraživanje u schengenskim državama (vidjeti Doc. SCH/Stup (98)25). Naknadno je podijeljen Doc. SCH/Stup (98)60 Rev., u kojem su vidljivi rezultati. Istraživanje je pokazalo da se pravo, a djelomično i pravna praksa u vezi s plaćanjem doušnika u schengenskim državama uvelike razlikuju. Na svom sastanku 21. listopada 1998. Radna skupina za droge se stoga dogovorila da sastavi zajedničke neobvezujuće smjernice za plaćanje doušnika i jamčenje im nematerijalnih koristi.
   Opća načela kojima se uređuje plaćanje doušnika treba koristiti kao neobvezujuće smjernice na schengenskom području, a njihova je namjena da doprinesu daljnjem poboljšanju carinske i policijske suradnje na tom osjetljivom području. Također trebaju služiti kao mjerila za one schengenske države koje trenutno pripremaju ili osnažuju slične propise.
   2.   Općenito

   Motivi doušnika za suradnju s policijskim i carinskim tijelima često su financijske prirode. Radi toga bi im trebalo ponuditi financijske stimulacije koje uzimaju u obzir tržišne stvarnosti i odgovaraju njihovim osobnim prilikama, odražavaju vještine potrebne za operaciju i razmjerne su uključenim riziku i ishodu istrage. Ekonomski aspekti su također važan čimbenik jer je korištenje doušnika često jeftinije.
   Osiguranje poštivanja sljedećih smjernica na cijelom schengenskom području posebno bi omogućilo poštivanje taktičkih i zakonskih zahtjeva koji se primjenjuju na istrage vezane za droge, istodobno uzimajući u obzir posebne bilateralne i regionalne značajke i posebnu prirodu kaznenog djela. To bi također spriječilo slučajnu pojavu „doušničkog turizma”, tj. natjecanja između policijskih i carinskih tijela koja „koriste” doušnike jednih s drugima na bilateralnoj razini ili s drugim službama na cijelom schengenskom području.
   3.   Načela

   Ova načela ne dovode u pitanje nacionalne odredbe.
   Plaćanja doušnicima trebala bi biti u opravdanom razmjeru s ishodom istrage ostvarenim kao posljedica kaznenog progona i/ili opasnošću koja je izbjegnuta korištenjem doušnika s jedne strane, te postojanjem rizika i osobnom izloženošću doušnika riziku s druge strane. Financijski poticaj ne smije potaknuti informatora na počinjenje kaznenog djela.
   Posebni kriteriji su sljedeći:

               —

               Količina informacija i ostvareni rezultati, na primjer vrijednost i značaj zaplijenjene droge, broj i važnost uhićenih kriminalaca i/ili vrijednost zaplijenjene imovine.

               —

               Kvaliteta informacija, na primjer strateški ili taktički korisnih informacija o metodama, logističkom pristupu koji primjenjuju kriminalci, ciljeva kriminalne organizacije, načinu na koji reagira na mjere koje poduzimaju pravosudna i policijska tijela.

               —

               Osobne karakteristike doušnika, na primjer stupanj uključenosti u operaciju, posebne poteškoće, rizici i opasnosti, pouzdanost i motiviranost.

               —

               Značaj kriminalne hijerarhije/organizacije ili istrage kriminalnog djelovanja članova, njihov utjecaj u kriminalnom okruženju, stupanj infiltracije u javni život, stvarna ili potencijalna šteta, društveni značaj slučaja i stupnja do kojeg je ukorijenjen u lokalno kriminalno okruženje, pri čemu se informacije također primjenjuju u strateške svrhe.

         Plaćanje za suradnju općenito se razlikuje od primjera do primjera. Ne treba nikako pokušavati osigurati doušniku sredstva za život na neodređeno vrijeme.
   Doušnici mogu također imati koristi od posebnih zaštitnih ili postoperativnih mjera (takozvana zaštita svjedoka) i može im se ponuditi socijalna zaštita.
   Troškovi koje može imati doušnik (izdaci), mogu biti nadoknađeni u posebnim slučajevima.
   Plaćanje se vrši nakon obavljenog zadatka. Djelomična plaćanja se mogu izvršiti po dovršenju dijelova zadatka. Predujmove ne bi trebalo davati.
   Doušnikovi dohoci svejedno podliježu nacionalnim poreznim propisima i propisima o socijalnoj sigurnosti.
   Općenito, troškove korištenja doušnika snose policija i carinska tijela. Ako istragu zajednički treba provesti nekoliko schengenskih tijela, treba što ranije postići dogovor o načinu podjele troškova. Doprinose trećih strana u pravilu ne treba uključiti u plaćanje doušniku.
   Mogu se ponuditi i nematerijalne koristi, koje također podliježu odredbama nacionalnog prava koje je na snazi u različitim schengenskim državama, a koji se računaju kao materijalni doprinosi. Vrsta koristi, njezin značaj za doušnika i troškovi države koja ih snosi predstavljaju čimbenike koje treba uzeti u obzir u tom smislu. Zaštita doušnika u opasnim situacijama, olakšavanje zatvoreničkog režima te potpun ili djelomični oprost kazne u skladu s nacionalnim pravom također spadaju u kategoriju nematerijalne koristi.
   Ako se doušnika neprimjereno ponaša, na primjer tako da se ne drži dogovora, da počini kazneno djelo u određenom slučaju, svjesno ili nesmotreno daje netočne informacije, svjesno se ne pridržava dobivenih uputa ili namjerno odstupa od taktičkih smjernica, može se smanjiti, zadržati ili u cijelosti tražiti povrat plaćanja ovisno o ozbiljnosti doušnikovog neprimjerenog ponašanja. Ako su u takvoj situaciji pogođene ili mogu bili pogođene dvije ili više schengenskih država, nadležne nacionalne agencije bi što prije trebale poslati obavijest („upozorenje”).
   Nadležna središnja tijela trebala bi razmjenjivati informacije o aktualnim kriterijima za plaćanje u različitim državama.


title: 2006/890/Euratom: Odluka Komisije od 4. prosinca 2006. o sklapanju Okvirnog sporazuma o multilateralnom nuklearnom programu zaštite okoliša u Ruskoj Federaciji u ime Europske zajednice za atomsku energiju i Protokola o odštetnim zahtjevima, sudskim postupcima i obeštećenju prema Okvirnom sporazumu o multilateralnom nuklearnom programu zaštite okoliša u Ruskoj Federaciji (priopćena pod brojem dokumenta C(2006) 5219)

text:
               11/Sv. 131

               HR

               Službeni list Europske unije

               166

         32006D0890

               L 343/85

               SLUŽBENI LIST EUROPSKE UNIJE

         ODLUKA KOMISIJE
   od 4. prosinca 2006.
   o sklapanju Okvirnog sporazuma o multilateralnom nuklearnom programu zaštite okoliša u Ruskoj Federaciji u ime Europske zajednice za atomsku energiju i Protokola o odštetnim zahtjevima, sudskim postupcima i obeštećenju prema Okvirnom sporazumu o multilateralnom nuklearnom programu zaštite okoliša u Ruskoj Federaciji
   (priopćena pod brojem dokumenta C(2006) 5219)
   (2006/890/Euratom)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice za atomsku energiju, a posebno njegov članak 101. stavak 2.,
   budući da:

               (1)

               U skladu s uputama koje su donesene Odlukom Vijeća od 10. travnja 2000. Komisija je sudjelovala u pregovorima s Ruskom Federacijom o sporazumu o multilateralnom nuklearnom programu zaštite okoliša u Ruskoj Federaciji i Protokol o odštetnim zahtjevima, sudskim postupcima i obeštećenju.

               (2)

               Okvirni sporazum o multilateralnom nuklearnom programu zaštite okoliša u Ruskoj Federaciji (MNEPR) i Protokol o odštetnim zahtjevima, sudskim postupcima i obeštećenju Okvirnog sporazuma o MNEPR-u potpisani su u Stockholmu 21. svibnja 2003.

               (3)

               Okvirni sporazum potpisale su Europska zajednica, Europska zajednica za atomsku energiju, Norveška, Švedska, Danska, Finska, Belgija, Francuska, Njemačka, Ujedinjena Kraljevina, Nizozemska i Rusija.

               (4)

               Okvirnim sporazumom o MNEPR-u uspostavljen je multilateralni pravni okvir za nuklearne projekte koje provode zapadne zemlje u sjeverozapadnoj Rusiji, a Protokol o odštetnim zahtjevima, sudskim postupcima i obeštećenju namijenjen je rješavanju pitanja u vezi s odgovornošću koja proizlazi iz aktivnosti koje se u ovom kontekstu poduzimaju.

               (5)

               MNEPR je izrađen kako bi olakšao projekte koji se bave problemima u vezi s radioaktivnim otpadom i istrošenim nuklearnim gorivom i razgradnjom nuklearnih podmornica i ledolomaca u Ruskoj Federaciji. Prvobitno se usredotočuje na sjeverozapadnu regiju, ali Okvirni sporazum navodi da se MNEPR također može primjenjivati na projekte ili druge oblike suradnje u drugim područjima nuklearnih aktivnosti, uključujući nuklearnu sigurnost, ako su se predmetne stranke tako dogovorile.

               (6)

               Postojeći bilateralni Memorandum o razumijevanju, koji su potpisale 1995. Europska komisija, u ime Zajednica, i Ruska Federacija, koji uključuje primjenu Programa tehničke pomoći u području nuklearne sigurnosti i koji se bavi pitanjima nuklearne odgovornosti, neće se primjenjivati na projekte prema novom instrumentu za suradnju u području nuklearne sigurnosti.

               (7)

               Sve države članice EU-a koje su potpisale Okvirni sporazum položile su svoje isprave ratifikacije kod depozitara, a zadnji je instrument Ujedinjene Kraljevine, kojim je Okvirni sporazum ratificiran u travnju 2006.

               (8)

               Europska zajednica za atomsku energiju sada može sklopiti Okvirni sporazum o MNEPR-u,

         DONIJELA JE OVU ODLUKU:
   Jedini članak
   1.   Okvirni sporazum o multilateralnom nuklearnom programu zaštite okoliša u Ruskoj Federaciji i Protokol o odštetnim zahtjevima, sudskim postupcima i obeštećenju prema Okvirnom sporazumu o multilateralnom nuklearnom programu zaštite okoliša u Ruskoj Federaciji sklapaju se u ime Europske zajednice za atomsku energiju.
   2.   Tekstovi Okvirnog sporazuma i Protokola nalaze se u Prilogu ovoj Odluci.
   Ova je Odluka upućena državama članicama.

      Sastavljeno u Bruxellesu 4. prosinca 2006.

            Za Komisiju

         Benita FERRERO-WALDNER

            Članica Komisije


title: 2009/478/EZ: Odluka Vijeća od 6. travnja 2009. o potpisivanju i privremenoj primjeni Sporazuma između Europske zajednice i Antigve i Barbude o ukidanju viza za kratkotrajni boravak

text:
               19/Sv. 005

               HR

               Službeni list Europske unije

               217

         32009D0478

               L 169/1

               SLUŽBENI LIST EUROPSKE UNIJE

               06.04.2009.

      ODLUKA VIJEĆA

   od 6. travnja 2009.
   o potpisivanju i privremenoj primjeni Sporazuma između Europske zajednice i Antigve i Barbude o ukidanju viza za kratkotrajni boravak
   (2009/478/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno točku 2.(b) podtočku i. članka 62., u vezi s prvom rečenicom prvog podstavka članka 300. stavka 2.,
   uzimajući u obzir prijedlog Komisije,
   budući da:

               (1)

               Uredbom Vijeća (EZ) br. 1932/2006 (1) izmijenjena je Uredba (EZ) br. 539/2001 (2) u kojoj se popisuju treće zemlje čiji državljani moraju posjedovati vize za prelazak vanjskih granica država članica Europske unije (negativni popis) i one čiji su državljani izuzeti od tog zahtjeva (pozitivni popis), između ostalog premještanjem Antigve i Barbude iz negativnog na pozitivni popis. Nadalje, Uredbom (EZ) br. 1932/2006 predviđeno je da se izuzeće primjenjuje samo od datuma stupanja na snagu sporazuma o izuzeću od obveze viza koji trebaju sklopiti Europska zajednica i Antigva i Barbuda.

               (2)

               Vijeće je odlukom od 5. lipnja 2008. ovlastilo Komisiju da pregovara o sporazumu između Europske zajednice i Antigve i Barbude o ukidanju viza za kratkotrajni boravak.

               (3)

               Pregovori o sporazumu započeli su 18. srpnja 2008., a zaključeni su 16. listopada 2008.

               (4)

               Sporazum, koji je parafiran u Bruxellesu 19. studenoga 2008. trebalo bi potpisati, a priložene bi izjave trebalo odobriti. Sporazum bi se trebao primjenjivati privremeno, do završetka postupaka za njegovo formalno sklapanje.

               (5)

               U skladu s člancima 1. i 2. Protokola o stajalištu Ujedinjene Kraljevine i Irske, priloženog Ugovoru o Europskoj uniji i Ugovoru o osnivanju Europske zajednice i ne dovodeći u pitanje članak 4. navedenog Protokola, te države članice ne sudjeluju u donošenju ove Odluke, nisu njome vezane niti se ona na njih primjenjuje,

         ODLUČILO JE:
   Članak 1.
   Potpisivanje Sporazuma između Europske zajednice i Antigve i Barbude o ukidanju viza za kratkotrajni boravak (dalje u tekstu Sporazum) odobrava se u ime Zajednice, podložno njegovom sklapanju.
   Tekst Sporazuma priložen je ovoj Odluci.
   Članak 2.
   Izjave priložene ovoj Odluci odobravaju se u ime Zajednice.
   Članak 3.
   Predsjednik Vijeća ovlašćuje se imenovati osobu(-e) opunomoćenu(-e) za potpisivanje Sporazuma u ime Zajednice, podložno njegovom sklapanju.
   Članak 4.
   Sporazum se primjenjuje privremeno od datuma potpisivanja (3) do završetka postupaka za njegovo formalno sklapanje.

      Sastavljeno u Luxembourgu 6. travnja 2009.

            Za Vijeće

            Predsjednik

         J. POSPÍŠIL

      (1)  SL L 405, 30.12.2006., str. 23.

      (2)  SL L 81, 21.3.2001., str. 1.

      (3)  Datum potpisivanja Sporazuma objavit će Glavno tajništvo Vijeća u Službenom listu Europske unije.


title: 2003/516/EZ: Odluka Vijeća od 6. lipnja 2003. o potpisivanju sporazumâ između Europske unije i Sjedinjenih Američkih Država o izručivanju i uzajamnoj pravnoj pomoći u kaznenim stvarima

text:
54                    HR                               Službeni list Europske unije                                               19/Sv. 16
32003D0516
19.7.2003.                                          SLUŽBENI LIST EUROPSKE UNIJE                                                  L 181/25
                                                            ODLUKA VIJEĆA
                                                            od 6. lipnja 2003.
               o potpisivanju sporazumâ između Europske unije i Sjedinjenih Američkih Država o izručivanju i
                                          uzajamnoj pravnoj pomoći u kaznenim stvarima
                                                              (2003/516/EZ)
VIJEĆE EUROPSKE UNIJE,                                                           vezi s člankom 10. stavka 2. Sporazuma o izručivanju.
                                                                                Unija će se željeti savjetovati sa Sjedinjenim Državama
                                                                                kako bi pronašla rješenja za bilo koja zbivanja koja
                                                                                utječu na Sporazume, uključujući, ako je potrebno, revi
                                                                                ziju Sporazuma. Unija izjavljuje da članak 10. ne pred
uzimajući u obzir Ugovor o Europskoj uniji, a posebno njegove                    stavlja presedan za pregovore s trećim zemljama.”
članke 24. i 38.,
budući da:                                                               (5)     Sporazumi predviđaju u njihovom članku 3. stavku 2. da
                                                                                treba razmijeniti pisane instrumente između Sjedinjenih
                                                                                Američkih Država i država članica Unije o primjeni bila
                                                                                teralnih ugovora. Članak 3. stavak 3. Sporazuma o
                                                                                uzajamnoj pravnoj pomoći predviđa sličnu obvezu za
(1)    Države članice Europske unije surađuju u kaznenim stva                   one države članice koje nemaju bilateralni ugovor o
       rima sa Sjedinjenim Američkim Državama na temelju                         uzajamnoj pravnoj pomoći sa Sjedinjenim Državama. S
       bilateralnih sporazuma, konvencija, ugovora, nacionalnog                  ciljem sastavljanja takvih pisanih instrumenata, države
       zakonodavstva i aranžmana.                                                članice trebale bi uskladiti svoje djelovanje s Vijećem,
(2)    Europska unija odlučna je poboljšati tu suradnju kako bi          ODLUČILO JE:
       bila u stanju boriti se, posebno protiv transnacionalnog
       kriminala i terorizma, na djelotvorniji način.
                                                                                Članak 1.
(3)    Vijeće je 26. travnja 2002. odlučilo ovlastiti Predsjedni
                                                                         1.    Predsjednik Vijeća ovlašćuje se da odredi osobu ovlaštenu
       štvo, kojem pomaže Komisija, da započne pregovore sa
                                                                         za potpisivanje sporazumâ u ime Europske unije, podložno
       Sjedinjenim Američkim Državama, a Predsjedništvo je u
                                                                         njihovom kasnijem sklapanju.
       pregovorima dogovorilo dva sporazuma o međunarodnoj
       suradnji u kaznenim stvarima, jedan o uzajamnoj pravnoj
       pomoći i jedan o izručivanju, sa Sjedinjenim Američkim
       Državama.
                                                                         2.    Tekst sporazumâ i popratnih napomena za pojašnjenje
                                                                         koje navode razumijevanje između Europske unije i Sjedinjenih
                                                                         Američkih Država, priložene su ovoj Odluci.
(4)    Sporazumi bi se trebali potpisati u ime Europske unije,
       podložno njihovom naknadnom sklapanju. Europska
       unija će, u trenutku potpisivanja, dati sljedeću izjavu:
                                                                                Članak 2.
                                                                         1.    Države članice poduzimaju potrebne korake s ciljem
       „Europska unija izjavljuje da je u procesu razvijanja             sastavljanja pisanih instrumenata između njih i Sjedinjenih
       područja slobode, sigurnosti i pravde, što može imati             Američkih Država kako je navedeno u članku 3. stavku 2.
       posljedice koje utječu na Sporazume sa Sjedinjenim Drža          Sporazuma o izručenju i članku 3. stavcima 2. i 3. Sporazuma
       vama. Te zbivanja Unija će pažljivo razmotriti, posebno u         o uzajamnoj pravnoj pomoći.
 ---pagebreak--- 19/Sv. 16            HR                               Službeni list Europske unije                                               55
2.    Države članice usklađuju svoja djelovanja na temelju                                       Članak 4.
stavka 1. unutar Vijeća.
                                                                        Ova se Odluka i njezini prilozi objavljuju u Službenom listu
                                                                        Europske unije.
                             Članak 3.                                  Sastavljeno u Luksemburgu 6. lipnja 2003.
U slučaju proširenja teritorijalne primjene sporazumâ u skladu s
člankom 20. stavkom 1. točkom (b) drugom alinejom Spora                                                   Za Vijeće
zuma o izručivanju ili člankom 16. stavkom 1. točkom (b)
drugom alinejom Sporazuma o uzajamnoj pravnoj pomoći,                                                      Predsjednik
Vijeće odlučuje jednoglasno u ime Europske unije.                                                      M. CHRISOCHOÏDIS


               21.9.2016

               HR

               Službeni list Europske unije

               C 346/110

         P8_TA(2015)0096
   Pregled izjave o financijskom interesu kandidata za povjerenika (tumačenje stavka 1. točke (a) Priloga XVI. Poslovniku)
   Odluka Europskog parlamenta od 28. travnja 2015. o pregledu izjave o financijskom interesu kandidata za povjerenika (tumačenje stavka 1. točke (a) Priloga XVI. Poslovniku) (2015/2047(REG))
   (2016/C 346/19)

      Europski parlament,

               —

               uzimajući u obzir pismo predsjednice Odbora za ustavna pitanja od 9. travnja 2015.,

               —

               uzimajući u obzir članak 226. Poslovnika,

               1.

               Odlučuje dodati sljedeće tumačenje stavka 1. točke (a) Priloga XVI. Poslovniku
               „Pregled izjave o financijskom interesu kandidata za povjerenika koji obavlja odbor nadležan za pravna pitanja ne sastoji se samo od provjere činjenice da je izjava propisno ispunjena već i od procjene može li se na temelju sadržaja izjave zaključiti da postoji sukob interesa. Nakon toga odbor nadležan za saslušanje odlučuje o tome treba li kandidat za povjerenika dostaviti dodatne informacije.”

               2.

               Nalaže svojem predsjedniku da ovu Odluku proslijedi Vijeću i Komisiji radi obavijesti.


title: 2014/228/EU: Odluka Vijeća od 14. travnja 2014. o sklapanju Sporazuma o suradnji o civilnom globalnom sustavu za satelitsku navigaciju (GNSS) između Europske zajednice i njezinih država članica i Ukrajine

text:
               26.4.2014

               HR

               Službeni list Europske unije

               L 125/1

         ODLUKA VIJEĆA
   od 14. travnja 2014.
   o sklapanju Sporazuma o suradnji o civilnom globalnom sustavu za satelitsku navigaciju (GNSS) između Europske zajednice i njezinih država članica i Ukrajine

      (2014/228/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 172., u vezi s člankom 218. stavkom 6. točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               Vijeće je 8. listopada 2004. ovlastilo Komisiju da otvori pregovore s Ukrajinom o Sporazumu o suradnji o civilnom globalnom sustavu za satelitsku navigaciju (GNSS).

               (2)

               U skladu s Odlukom Vijeća od 15. studenoga 2005., Sporazum o suradnji o civilnom globalnom sustavu za satelitsku navigaciju (GNSS) između Europske zajednice i njezinih država članica i Ukrajine („Sporazum”) potpisan je 1. prosinca 2005.

               (3)

               Sporazum omogućava tješnju suradnju s Ukrajinom na području satelitske navigacije. Njime se provodi određeni broj elemenata europskih programa satelitske navigacije.

               (4)

               Sporazum bi trebalo odobriti,

         DONIJELO JE OVU ODLUKU:
   Članak 1.
   Sporazum o suradnji o civilnom globalnom sustavu za satelitsku navigaciju (GNSS) između Europske zajednice i njezinih država članica i Ukrajine („Sporazum”) odobrava se u ime Unije.
   Tekst Sporazuma priložen je ovoj Odluci.
   Članak 2.
   Predsjednik Vijeća šalje u ime Unije obavijest predviđenu člankom 17. stavkom 1. Sporazuma (1) te daje sljedeću obavijest:

      „Slijedom stupanja na snagu Ugovora iz Lisabona 1. prosinca 2009., Europska je unija zamijenila i naslijedila Europsku zajednicu te od tog datuma ostvaruje sva prava i preuzima sve obveze Europske zajednice. Stoga se upućivanja na ‚Europsku zajednicu’ ili ‚Zajednicu’ u tekstu Sporazuma trebaju tumačiti kao upućivanja na ‚Europsku uniju’ ili ‚Uniju’.”

   Članak 3.
   Vijeće na prijedlog Komisije usvaja stajalište koje Unija treba zauzeti u Upravljačkom odboru GNSS-a i zajedničkim tehničkim radnim skupinama iz članka 14. Sporazuma.
   Članak 4.
   Ova Odluka stupa na snagu na dan donošenja.

      Sastavljeno u Luxembourgu 14. travnja 2014.

            Za Vijeće

            Predsjednik

         A. TSAFTARIS

      (1)  Datum stupanja Sporazuma na snagu objavit će Glavno tajništvo Vijeća u Službenom listu Europske unije.


title: Odluka Komisije od 14. listopada 2011. o osnivanju skupine nacionalnih stručnjaka za ugljen (NCE)

text:
               13/Sv. 59

               HR

               Službeni list Europske unije

               183

         32011D1015(01)

               C 304/3

               SLUŽBENI LIST EUROPSKE UNIJE

         ODLUKA KOMISIJE
   od 14. listopada 2011.
   o osnivanju skupine nacionalnih stručnjaka za ugljen (NCE)
   (2011/C 304/03)
   EUROPSKA KOMISIJA,
   uzimajući u obzir Ugovor o funkcioniranju Europske unije (UFEU),
   budući da:

               (1)

               Članak 194. UFEU-a propisuje da je cilj energetske politike Unije, u duhu solidarnosti među državama članicama, osigurati funkcioniranje energetskog tržišta i sigurnu opskrbu energijom u Uniji.

               (2)

               Komunikacija Komisije od 10. studenog 2010.„Energetska strategija 2020. Strategija za konkurentnu, održivu i sigurnu energiju”  (1), izražavajući da države članice još uvijek moraju postupno ukidati subvencije štetne za okoliš, priznaje mogućnost daljnjeg razvoja domaćih izvora fosilnih goriva u EU, kako bi se europskim poslovnim subjektima i potrošačima osigurala sigurna i održiva energija po konkurentnim cijenama.

               (3)

               Odluka Vijeća 2010/787/EU određuje postupno ukidanje subvencija za proizvodnju ugljena u nekonkurentnim rudnicima do 31. prosinca 2018.

               (4)

               Uzimajući u obzir udio ugljena u europskoj opskrbi energijom, primjereno je da Komisija osnuje stručnu skupinu koja će pomagati Komisiji u nadzoru tržišta ugljena te omogućiti stalnu razmjenu informacija između država članica i EU.

               (5)

               Na temelju članka 8. Uredbe Vijeća (EZ) br. 405/2003 od 27. veljače 2003. o nadzoru Zajednice nad uvozom kamenog ugljena koji potječe iz trećih zemalja  (2), skupina stručnjaka za ugljen – National Coal Experts (NCE) – redovito se sastajala od 2003. do 2010. godine.

               (6)

               Uredba (EZ) br. 405/2003 istekla je 31. prosinca 2010. i nije zamijenjena.

               (7)

               U duhu nastavka dobre suradnje unutar skupine NCE, osnovane za potrebe Uredbe (EZ) br. 405/2003, po njoj se imenuje nova stručna skupina za ugljen.

               (8)

               Skupina NCE trebala bi nastaviti olakšavati suradnju i konzultaciju između tijela država članica nadležnih za pitanja energetske politike povezane s ugljenom i Komisije o svim vidovima vrijednosnog lanca ugljena, a da pri tom ne dupliciraju rad drugih, posebnih savjetodavnih skupina koje organizira Komisija.

               (9)

               Skupina NCE nadalje mora, u širem dijalogu o energetskim pitanjima sa zainteresiranim stranama, olakšati razmjenu dobrih praksa u području proizvodnje ugljena, te koristiti bez dupliciranja rad već postojećih stručnih i drugih skupina, uključujući skupine osnovane zakonodavnim aktima, pri čemu mora u cijelosti poštovati pravila o tržišnom natjecanju i državnu potporu utvrđenu u člancima od 101. do 109. UFEU-a te Odluku Vijeća 2010/787/EU.

               (10)

               Skupina NCE mora biti sastavljena od tijela država članica nadležnih za pitanja energetske politike povezane s ugljenom. Ta tijela imenuju svoje predstavnike.

               (11)

               Posebno u pogledu razmjene dobrih praksa, te da bi se prema potrebi uključila mjerodavna tehnička i regulatorna tijela država članica, stručnjaci izvan skupine NCE, uključujući predstavnike tih tijela, mogu sudjelovati u sastancima skupine NCE ad hoc.

               (12)

               Treba odrediti pravila o otkrivanju informacija od strane članova skupine NCE i njihovih predstavnika.

               (13)

               Osobne podatke o članovima skupine NCE treba obrađivati u skladu s Uredbom (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka  (3),

         ODLUČILA JE:
   Članak 1.
   Predmet
   Ovime se osniva skupina nacionalnih stručnjaka za ugljen, dalje u tekstu „NCE”.
   Članak 2.
   Zadaća
   Zadaća je skupine NCE:

               (a)

               pomagati Komisiji u nadzoru razvoja tržišta ugljena;

               (b)

               uspostaviti suradnju i osigurati redovitu konzultaciju između tijela država članica nadležnih za pitanja energetske politike povezane s ugljenom i Komisije o pitanjima koja se odnose na sve vidove vrijednosnog lanca ugljena, uključujući zatvaranje rudnika;

               (c)

               osigurati razmjenu iskustva i dobre prakse u području proizvodnje i uporabe ugljena.

         Članak 3.
   Konzultacija
   Komisija može konzultirati skupinu NCE o svim pitanjima koja se odnose na sve vidove vrijednosnog lanca ugljena.
   Članak 4.
   Članstvo – Imenovanje
   1.   Skupina NCE sastavljena je od tijela država članica nadležnih za pitanja energetske politike povezane s ugljenom.
   2.   Tijela država članica imenuju svoje predstavnike.
   3.   Imena tijela država članica objavljuju se u registru stručnih skupina Komisije i drugih sličnih subjekata („registar”).
   Članak 5.
   Funkcioniranje
   1.   Skupinom NCE predsjedava predstavnik Komisije.
   2.   U dogovoru sa službama Komisije, skupina NCE može osnovati podskupine za razmatranje određenih pitanja, posebno u vezi s razmjenom dobrih praksi, na temelju nadležnosti koje određuje NCE. Te podskupine raspuštaju se čim se njihov mandat ispuni.
   3.   Predstavnik Komisije može pozvati stručnjake izvan skupine NCE, s posebnim stručnim znanjem o temama na dnevnom redu, da sudjeluju u radu skupine NCE ili njezinih podskupina ad hoc. Pored toga, predstavnik Komisije može dati status promatrača pojedincima, organizacijama, kako je određeno pravilom 8. stavkom 3. horizontalnih pravila o stručnim skupinama i državama kandidatkinjama.
   4.   Članovi stručnih skupina i njihovi predstavnici, te pozvani stručnjaci i promatrači, moraju ispunjavati obveze čuvanja profesionalne tajne, propisane ugovorima i njihovim provedbenim pravilima, te pravila Komisije o sigurnosti u vezi sa zaštitom tajnih podataka EU, propisana u Prilogu Poslovniku Komisije  (4). Ako ne ispunjavaju te obveze, Komisija može poduzeti sve odgovarajuće mjere.
   5.   Sastanci stručnih skupina i podskupina održavaju se u prostorima Komisije. Komisija osigurava uslugu tajništva. Ostali službenici Komisije koji su zainteresirani za postupak mogu prisustvovati sastancima skupine NCE i njezinih podskupina.
   6.   Skupina NCE može donijeti poslovnik na temelju standardnog poslovnika za stručne skupine.
   7.   Komisija objavljuje relevantne informacije o aktivnostima skupine NCE u registru ili na određenoj internetskoj stranici kojoj se pristupa preko poveznice s registra.
   Članak 6.
   Troškovi sastanaka
   1.   Sudionici u aktivnostima skupine NCE ili njezinih podskupina ne dobivaju naknadu za usluge koje pružaju.
   2.   Putne troškove i troškove dnevnica, nastale zbog aktivnosti sudionika u skupini NCE i njezinim podskupinama, nadoknađuje Komisija u skladu s važećim odredbama unutar Komisije.
   3.   Ti troškovi nadoknađuju se u okviru raspoloživih odobrenih sredstava dodijeljenih na temelju godišnjeg postupka dodjele sredstava.

      Sastavljeno u Bruxellesu 14. listopada 2011.

            Za Komisiju

         Günther OETTINGER

            Član Komisije

      (1)  COM(2010) 639 konačno.

      (2)  SL L 62, 6.3.2003., str. 1.

      (3)  SL L 8, 12.1.2001., str. 1.

      (4)  SL L 308, 8.12.2000., str. 26. kako je izmijenjen Odlukom Komisije od 29. studenog 2001. o izmjeni internog poslovnika Komisije (SL L 317, 3.12.2001., str. 1.).


title: 92/605/EEZ: Odluka Vijeća od 14. prosinca 1992. o sklapanju Sporazuma o trgovini i suradnji između Europske ekonomske zajednice i Makaa

text:
               11/Sv. 113

               HR

               Službeni list Europske unije

               65

         31992D0605

               L 404/26

               SLUŽBENI LIST EUROPSKE UNIJE

         ODLUKA VIJEĆA
   od 14. prosinca 1992.
   o sklapanju Sporazuma o trgovini i suradnji između Europske ekonomske zajednice i Makaa
   (92/605/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegove članke 113. i 235.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da bi trebalo odobriti Sporazum o trgovini i suradnji između Europske ekonomske zajednice i Makaa,
   ODLUČILO JE:
   Članak 1.
   Sporazum o trgovini i suradnji između Europske ekonomske zajednice i Makaa odobrava se u ime Zajednice.
   Tekst Sporazuma priložen je ovoj Odluci.
   Članak 2.
   Predsjednik Vijeća šalje obavijest u skladu s člankom 19. Sporazuma (2).
   Članak 3.
   Komisija uz pomoć predstavnika država članica predstavlja Zajednicu u Zajedničkom odboru u skladu s člankom 16. Sporazuma.
   Članak 4.
   Ova Odluka objavljuje se u Službenom listu Europskih zajednica.

      Sastavljeno u Luxembourgu 14. prosinca 1992.

            Za Vijeće

            Predsjednik

         N. LAMONT

      (1)  SL C 337, 21.12.1992.

      (2)  SL L 404, 31.12.1992., str. 32.


title: 2014/629/EU: Odluka Europskog parlamenta od 3. travnja 2014. o razrješnici za izvršenje proračuna Zajedničkog poduzeća za provedbu zajedničke tehnološke inicijative za inovativne lijekove za financijsku godinu 2012.

text:
               5.9.2014

               HR

               Službeni list Europske unije

               L 266/335

         ODLUKA EUROPSKOG PARLAMENTA
   od 3. travnja 2014.
   o razrješnici za izvršenje proračuna Zajedničkog poduzeća za provedbu zajedničke tehnološke inicijative za inovativne lijekove za financijsku godinu 2012.
   (2014/629/EU)
   EUROPSKI PARLAMENT,

               —

               uzimajući u obzir konačne godišnje financijske izvještaje Zajedničkog poduzeća za provedbu zajedničke tehnološke inicijative za inovativne lijekove za financijsku godinu 2012.,

               —

               uzimajući u obzir izvješće Revizorskog suda o godišnjim financijskim izvještajima Zajedničkog poduzeća za provedbu zajedničke tehnološke inicijative za inovativne lijekove za financijsku godinu 2012., zajedno s odgovorima Zajedničkog poduzeća (1),

               —

               uzimajući u obzir preporuku Vijeća od 18. veljače 2014. (05851/2014 – C7-0053/2014),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (2), a posebno njezin članak 185.,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu Vijeća (EZ) br. 73/2008 od 20. prosinca 2007. o osnivanju Zajedničkog poduzeća za provedbu zajedničke tehnološke inicijative za inovativne lijekove (4), a posebno njezin članak 11. stavak 4.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenog 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 77. Poslovnika i njegov Prilog VI.,

               —

               uzimajući u obzir izvješće Odbora za proračunski nadzor (A7-0200/2014),

               1.

               daje razrješnicu glavnom direktoru Zajedničkog poduzeća za provedbu zajedničke tehnološke inicijative za inovativne lijekove za izvršenje proračuna Zajedničkog poduzeća za financijsku godinu 2012.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi glavnom direktoru Zajedničkog poduzeća za provedbu zajedničke tehnološke inicijative za inovativne lijekove, Vijeću, Komisiji i Revizorskom sudu te ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 369, 17.12.2013., str. 25.

      (2)  SL L 248, 16.9.2002., str. 1.

      (3)  SL L 298, 26.10.2012., str. 1.

      (4)  SL L 30, 4.2.2008., str. 38.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: 80/157/EEZ: Odluka Vijeća od 21. siječnja 1980. o izmjeni Odluke 75/365/EEZ o osnivanju Odbora visokih dužnosnika za javno zdravlje

text:
               06/Sv. 004

               HR

               Službeni list Europske unije

               5

         31980D0157

               L 033/15

               SLUŽBENI LIST EUROPSKE UNIJE

               21.01.1980.

      ODLUKA VIJEĆA

   od 21. siječnja 1980.
   o izmjeni Odluke 75/365/EEZ o osnivanju Odbora visokih dužnosnika za javno zdravlje
   (80/157/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir nacrt odluke Komisije,
   budući da je Vijeće Odlukom 75/365/EEZ (1) osnovalo Odbor visokih dužnosnika za javno zdravlje čiji je zadatak prepoznavati i analizirati sve poteškoće koje se mogu javiti zbog provedbe direktiva povezanih s pravom poslovnog nastana i slobodom pružanja usluga od strane liječnika, sakupljati sve potrebne podatke o uvjetima pod kojima se u državama članicama pruža zdravstvena zaštita i dostavljati mišljenja kojim se Komisija može voditi u radu na mogućoj izmjeni spomenutih direktiva;
   budući da je ta Odluka izmijenjena odlukama 77/455/EEZ (2) i 78/689/EEZ (3), kojima se Odboru visokih dužnosnika za javno zdravlje povjerava ista zadaća u odnosu na provedbe mjera koje je Vijeće donijelo u pogledu učinkovitog ostvarivanja prava na poslovni nastan i slobodu pružanja usluga od strane medicinskih sestara odgovornih za opću zaštitu i zubara;
   budući da primjena mjera koje je Vijeće donijelo u pogledu učinkovitog ostvarivanja prava na poslovni nastan i slobodu pružanja usluga i usklađivanja odredbi utvrđenih zakonom i drugim propisom koji se odnose na rad primalja može izazvati probleme koje treba proučiti zajedno;
   budući da tu zadaću treba povjeriti Odboru visokih dužnosnika za javno zdravlje;
   budući da nadležnosti spomenutog Odbora u skladu s tim treba proširiti,
   ODLUČILO JE:
   Jedini članak
   Članak 2. Odluke 75/365/EEZ zamjenjuje se sljedećim:

      „Članak 2.
      Zadaća Odbora je:

                  —

                  prepoznavati i analizirati sve poteškoće koje se mogu javiti zbog provedbe direktiva 75/362/EEZ (4), 75/363/EEZ (5), 77/452/EEZ (6), 77/453/EEZ (7), 78/686/EEZ (8), 78/687/EEZ (9), 80/154/EEZ (10) i 80/155/EEZ (11),

                  —

                  skupljati sve relevantne podatke o:

                              —

                              uvjetima pod kojim liječnici u državama članicama pružaju opću i specijalističku zdravstvenu zaštitu,

                              —

                              uvjetima pod kojim njegovateljice odgovorne za opću zaštitu u državama članicama pružaju njegovateljsku zaštitu,

                              —

                              uvjetima pod kojim zubari u državama članicama pružaju opću i specijalističku stomatološku zaštitu,

                              —

                              uvjetima pod kojim se u državama članicama obavlja rad primalja,

                  —

                  dostavljati mišljenja kojim se Komisija može voditi u radu na mogućoj izmjeni gore spomenutih direktiva.

      Sastavljeno u Bruxellesu 21. siječnja 1980.

            Za Vijeće

            Predsjednik

         G. MARCORA

      (1)  SL L 167, 30.6.1975., str. 19.

      (2)  SL L 176, 15.7.1977., str. 13.

      (3)  SL L 233, 24.8.1978., str. 17.

      (4)  SL L 33, 11.2..1980., str. 1.

      (5)  SL L 33, 11.2..1980., str. 14.

      (6)  SL L 176, 15.7.1977., str. 1.

      (7)  SL L 176, 15.7.1977., str. 8.

      (8)  SL L 233, 24.8.1978., str. 1.

      (9)  SL L 233, 24.8.1978., str. 10.

      (10)  SL L 33, 11.2.1980., str. 1.

      (11)  SL L 33, 11.2.1980., str. 8.”


title: Odluka Vijeća (ZVSP) 2015/837 od 28. svibnja 2015. o izmjeni Odluke 2013/255/ZVSP o mjerama ograničavanja protiv Sirije

text:
               29.5.2015

               HR

               Službeni list Europske unije

               L 132/82

         ODLUKA VIJEĆA (ZVSP) 2015/837
   od 28. svibnja 2015.
   o izmjeni Odluke 2013/255/ZVSP o mjerama ograničavanja protiv Sirije
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 31. svibnja 2013. donijelo Odluku 2013/255/ZVSP (1).

               (2)

               Vijeće je 28. svibnja 2014. donijelo Odluku 2014/309/ZVSP (2) o produljenju mjera ograničavanja utvrđenih u Odluci 2013/255/ZVSP do 1. lipnja 2015.

               (3)

               Na temelju preispitivanja Odluke 2013/255/ZVSP mjere ograničavanja trebalo bi dodatno produljiti do 1. lipnja 2016.

               (4)

               Imajući u vidu težinu situacije, na popis fizičkih i pravnih osoba, subjekata i tijela koji podliježu mjerama ograničavanja sadržan u Prilogu I. Odluci 2013/255/ZVSP trebalo bi dodati jednu osobu.

               (5)

               Jedna osoba više se ne bi trebala nalaziti na popisu pravnih i fizičkih osoba, subjekata i tijela koji podliježu mjerama ograničavanja sadržanom u Prilogu I. Odluci 2013/255/ZVSP.

               (6)

               Podatke koji se odnose na određene osobe s popisa iz odjeljka A Priloga I. Odluci 2013/255/ZVSP trebalo bi ažurirati.

               (7)

               Slijedom presude Općeg suda od 9. srpnja 2014. u spojenim predmetima T-329/12 i T-74/13, Mazen Al-Tabbaa/Vijeće (3) te presude Općeg suda od 26. veljače 2015. u predmetu T-652/11, Bassam Sabbagh/Vijeće (3), Mazen Al-Tabbaa i Bassam Sabbagh ne nalaze se na popisu fizičkih i pravnih osoba, subjekata i tijela koji podliježu mjerama ograničavanja sadržanom u Prilogu I. Odluci Vijeća 2013/255/ZVSP.

               (8)

               Osim toga, 12. veljače 2015. Vijeće sigurnosti Ujedinjenih naroda donijelo je Rezoluciju 2199 (2015), čijim se stavkom 17. zabranjuje trgovina sirijskim kulturnim dobrima i drugim predmetima od arheološke, povijesne, kulturne, rijetke znanstvene te vjerske važnosti nezakonito iznesenima iz Sirije od 15. ožujka 2011.

               (9)

               Odluku 2013/255/ZVSP stoga bi trebalo na odgovarajući način izmijeniti,

         DONIJELO JE OVU ODLUKU:
   Članak 1.
   Odluka 2013/255/ZVSP mijenja se kako slijedi:

               1.

               Članak 13.a zamjenjuje se sljedećim:
               „Članak 13.a
               Zabranjuje se uvoz, izvoz, prijenos ili pružanje posredničkih usluga povezanih s kulturnim dobrima i drugim predmetima od arheološke, povijesne, kulturne, rijetke znanstvene te vjerske važnosti, koji su nezakonito izneseni iz Sirije ili ako postoji opravdana sumnja da su nezakonito izneseni iz Sirije na dan 15. ožujka 2011. ili nakon toga. Zabrana se ne primjenjuje ako se pokaže da se predmeti od kulturne vrijednosti sigurno vraćaju zakonitim vlasnicima u Siriju.
               Unija donosi potrebne mjere za određivanje predmeta koji trebaju biti obuhvaćeni ovim člankom.”.

               2.

               Članak 34. zamjenjuje se sljedećim:
               „Članak 34.
               Ova se Odluka primjenjuje do 1. lipnja 2016. Ona se stalno preispituje. Ona se može produljiti ili prema potrebi izmijeniti, ako Vijeće smatra da njezini ciljevi nisu ispunjeni.”.
         Članak 2.
   Prilog I. Odluci 2013/255/ZVSP mijenja se kako je navedeno u Prilogu ovoj Odluci.
   Članak 3.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 28. svibnja 2015.

            Za Vijeće

            Predsjednik

         E. RINKĒVIČS

      (1)  Odluka Vijeća 2013/255/ZVSP od 31. svibnja 2013. o mjerama ograničavanja protiv Sirije (SL L 147, 1.6.2013., str. 14.).

      (2)  Odluka Vijeća 2014/309/ZVSP od 28. svibnja 2014. o izmjeni Odluke 2013/255/ZVSP o mjerama ograničavanja protiv Sirije (SL L 160, 29.5.2014., str. 37.).

      (3)  Još nije objavljena.

      PRILOG

                  I.

                  Na popis osoba naveden u odjeljku A Priloga I. Odluci 2013/255/ZVSP dodaje se sljedeća osoba:

                              Ime i prezime

                              Podaci o identitetu

                              Razlozi

                              Datum uvrštavanja na popis

                              206.

                           General Muhamad (
                                 ) (također poznat kao Mohamed, Muhammad) Mahalla (
                                 ) (također poznat kao Mahla, Mualla, Maalla, Muhalla)

                              Rođen u Jablehi/pokrajina Lattakia.

                              Načelnik sirijske vojne obavještajne službe (SMI) sektor 293 (unutarnji poslovi) od travnja 2015. Odgovoran za represiju i nasilje nad civilnim stanovništvom u Damasku/okolici Damaska.
                              Bivši zamjenik načelnika za političku sigurnost (2012.), časnik sirijske republikanske garde i zamjenik direktora uprave za političku sigurnost. Načelnik vojne policije, član nacionalnog sigurnosnog ureda.

                              29.5.2015.

                  II.

                  Unos za sljedeću osobu briše se s popisa osoba navedenog u odjeljku A Priloga I. Odluci 2013/255/ZVSP:
                  Br. 11. Rustum () Ghazali ()

                  III.

                  Unosi za osobe navedene u nastavku, kako je navedeno u odjeljku A Priloga I. Odluci 2013/255/ZVSP, zamjenjuju se sljedećim unosima:

                              Ime i prezime

                              Podaci o identitetu

                              Razlozi

                              Datum uvrštavanja na popis

                              3.

                           Ali (
                                 ) Mamluk (
                                 ) (također poznat kao Mamlouk)

                              Datum rođenja: 19. veljače 1946.;
                              Mjesto rođenja: Damask;
                              Diplomatska putovnica br. 983

                              Direktor nacionalnog sigurnosnog ureda. Bivši načelnik sirijske obavještajne službe (GID), uključen u nasilje nad prosvjednicima.

                              9.5.2011.

                              6.

                           Muhammad (
                                 ) Dib (
                                 ) Zaytun (
                                 ) (također poznat kao Mohammed Dib Zeitoun; također poznat kao Mohamed Dib Zeitun)

                              Datum rođenja: 20. svibnja 1951.;
                              Mjesto rođenja: Damask;
                              Diplomatska putovnica br. D000001300

                              Načelnik uprave za opću sigurnost; uključen u nasilje nad prosvjednicima.

                              9.5.2011.

                              16.

                           Faruq (
                                 ) (također poznat kao Farouq, Farouk) Al Shar' (
                                 ) (također poznat kao Al Char', Al Shara', Al Shara)

                              Datum rođenja: 10. prosinca 1938.

                              Bivši potpredsjednik Sirije; uključen u nasilje nad civilnim stanovništvom.

                              23.5.2011.

                              37.

                           Brigadni general Rafiq (
                                 ) (također poznat kao Rafeeq) Shahadah (
                                 ) (također poznat kao Shahada, Shahade, Shahadeh, Chahada, Chahade, Chahadeh, Chahada)

                              Bivši načelnik sirijske vojne obavještajne službe (SMI) sektor 293 (unutarnji poslovi) u Damasku. Izravno sudjelovao u represiji i nasilju nad civilnim stanovništvom u Damasku. Savjetnik predsjednika Bashara Al-Assada za strateška pitanja i vojno-obavještajnu djelatnost.

                              23.8.2011.

                              42.

                           Brigadni general Nawful (
                                 ) (također poznat kao Nawfal, Nofal, Nawfel) Al-Husayn (
                                 ) (također poznat kao Al-Hussain, Al-Hussein)

                              Voditelj sektora sirijske vojne obavještajne službe (SMI) u Idlibu. Izravno sudjelovao u represiji i nasilju nad civilnim stanovništvom u pokrajini Idlib.

                              23.8.2011.

                              44.

                           Brigadni general Muhammed (
                                 ) (također poznat kao Muhamad) Zamrini (
                                 ) (također poznat kao Zamreni)

                              Voditelj sektora sirijske vojne obavještajne službe (SMI) u Homsu. Izravno sudjelovao u represiji i nasilju nad civilnim stanovništvom u Homsu.

                              23.8.2011.

                              53.

                           Adib (
                                 ) Mayaleh (
                                 ) (također poznat kao André Mayard)

                              Rođen: 15. svibnja 1955.
                              Mjesto rođenja: Bassir

                              Adib Mayaleh odgovoran je za pružanje ekonomske i financijske potpore sirijskom režimu putem svoje funkcije guvernera Središnje banke Sirije.

                              15.5.2012.

                              55.

                           Pukovnik Lu'ai (
                                 ) (također poznat kao Louay, Loai) al-Ali (
                                 )

                              Načelnik sirijske vojne obavještajne službe, sektor na području Dara'ae. Odgovoran za nasilje nad prosvjednicima u Dara'ai.

                              14.11.2011.

                              80.

                           Brigadni general Nazih (
                                 ) (također poznat kao Nazeeh) Hassun (
                                 ) (također poznat kao Hassoun)

                              Načelnik sirijske vojne obavještajne službe, okolica Damaska/sektor Rif Dimashq, bivša obavještajna služba sirijskih zračnih snaga. Vojni dužnosnik uključen u nasilje u Homsu.

                              1.12.2011.

                              137

                           Brigadni general Ibrahim (
                                 ) Ma'ala (
                                 ) (također poznat kao Maala, Maale, Ma'la)

                              Načelnik sektora 285 (Damask) opće obavještajne uprave (zamijenio brigadnog generala Hussama Fendija krajem 2011.). Odgovoran za mučenje protivnika u pritvoru.

                              24.7.2012.


               2.9.2016

               HR

               Službeni list Europske unije

               C 324/16

         P8_TA(2015)0084
   Zahtjev za ukidanje imuniteta Ivanu Jakovčiću
   Odluka Europskog parlamenta od 25. ožujka 2015. o zahtjevu za ukidanje imuniteta Ivanu Jakovčiću (2014/2169(IMM))
   (2016/C 324/03)

      Europski parlament,

               —

               uzimajući u obzir zahtjev za ukidanje imuniteta Ivanu Jakovčiću koji je 5. rujna 2014. proslijedio odvjetnik oštećenika kao tužitelja u vezi s kaznenim postupkom pred Općinskim sudom u Pazinu (Hrvatska) (Ref. br. K-143/14) i koji je objavljen na plenarnoj sjednici 23. listopada 2014.,

               —

               uzimajući u obzir dopise stalnog predstavnika Republike Hrvatske pri Europskoj uniji od 14. veljače 2014. i 16. siječnja 2015. kojima se potvrđuje da prema mjerodavnim odredbama hrvatskog prava oštećenik kao tužitelj može zatražiti ukidanje imuniteta hrvatskom zastupniku u Europskom parlamentu,

               —

               nakon saslušanja Ivana Jakovčića u skladu s člankom 9. stavkom 5. Poslovnika,

               —

               uzimajući u obzir članak 8. Protokola br. 7 o povlasticama i imunitetima Europske unije te članak 6. stavak 2. Akta od 20. rujna 1976. o izboru zastupnika u Europski parlament neposrednim općim izborima,

               —

               uzimajući u obzir presude Suda Europske unije od 12. svibnja 1964., 10. srpnja 1986., 15. i 21. listopada 2008., 19. ožujka 2010., 6. rujna 2011. i 17. siječnja 2013. (1),

               —

               uzimajući u obzir svoju Rezoluciju od 24. travnja 2009. o parlamentarnom imunitetu u Poljskoj (2)

               —

               uzimajući u obzir članke 23. i 28. Poslovnika Hrvatskog sabora,

               —

               uzimajući u obzir članak 61. stavak 1. hrvatskog Zakona o kaznenom postupku,

               —

               uzimajući u obzir članak 5. stavak 2., članak 6. stavak 1. i članak 9. Poslovnika,

               —

               uzimajući u obzir izvješće Odbora za pravna pitanja (A8-0059/2015),

               A.

               budući da je odvjetnik privatnog tužitelja zatražio da se u vezi sa sudskim postupkom o navodnom kaznenom djelu klevete ukine parlamentarni imunitet zastupniku u Europskom parlamentu Ivanu Jakovčiću,

               B.

               budući da je u dopisu od 14. veljače 2014. stalni predstavnik Republike Hrvatske pri Europskoj uniji obavijestio predsjednika Europskog parlamenta da se u nedostatku određenih postupovnih pravila u pogledu zahtjeva za ukidanje imuniteta hrvatskom zastupniku u Europskom parlamentu primjenjuju odredbe nacionalnog parlamenta o zahtjevu za ukidanje zastupničkog imuniteta i da u skladu s tim odredbama zahtjev za odobrenje istražnog pritvora (pritvor) ili pokretanje kaznenog postupka protiv tog zastupnika može podnijeti bilo koje ovlašteno državno tijelo te oštećenik kao tužitelj ili privatni tužitelj;

               C.

               budući da je u dopisu od 16. siječnja 2015. stalni predstavnik Republike Hrvatske pri Europskoj uniji potvrdio da je pred nadležnim sudom u Hrvatskoj u tijeku kazneni postupak u vezi s kojim je zatraženo ukidanje zastupničkog imuniteta g. Jakovčiću;

               D.

               budući da u skladu s člankom 8. Protokola o povlasticama i imunitetima Europske unije zastupnici u Europskom parlamentu ne mogu biti podvrgnuti nikakvom obliku ispitivanja, zadržavanja ili sudskog postupka zbog izraženih mišljenja ili glasovanja pri obnašanju svojih dužnosti;

               E.

               budući da je svrha te odredbe zajamčiti da zastupnici u Europskom parlamentu načelno uživaju pravo slobode govora pod uvjetom da njime nije dopuštena usmena kleveta, pisana kleveta, poticanje mržnje ili dovođenje u pitanje časti drugih;

               F.

               budući da se zahtjev za ukidanje imuniteta odnosi na kazneni postupak pokrenut protiv g. Jakovčića u skladu s člankom 147. stavcima 1. i 2. hrvatskog Kaznenog zakona u vezi s uvredama koje je navodno iznio u intervjuu na Hrvatskoj radioteleviziji 22. srpnja 2014.;

               G.

               budući da se u skladu s člankom 61. stavkom 1. hrvatskog Zakona o kaznenom postupku u slučaju progona po privatnoj tužbi, tužba mora podnijeti u roku od tri mjeseca od dana kad je ovlaštena fizička ili pravna osoba saznala za kazneno djelo i počinitelja;

               H.

               budući da se u skladu s člankom 9. stavkom 2. Poslovnika zahtjevi za ukidanje imuniteta moraju razmotriti bez odlaganja, ali uzimajući u obzir njihovu relativnu složenost;

               I.

               budući da je g. Jakovčić obnašao dužnost zastupnika u Europskom parlamentu u vrijeme kada je dao intervju; budući da se navodne izjave odnose na pitanje koje datira iz vremena kada još nije obnašao tu dužnost;

               J.

               budući da dotične izjave posljedično nisu u izravnoj i očitoj vezi s obnašanjem dužnosti g. Jakovčića kao zastupnika u Europskom parlamentu i ne predstavljaju izrečeno mišljenje ili glas dan pri glasovanju u okviru obnašanja njegovih dužnosti zastupnika u Europskom parlamentu u smislu članka 8. Protokola br. 7;

               K.

               budući da se stoga ne može smatrati da je g. Jakovčić postupao u svojstvu zastupnika u Europskom parlamentu;

               1.

               uzima u obzir da je zahtjev za ukidanje imuniteta g. Jakovčiću podnijelo nadležno tijelo u skladu s člankom 9. stavkom 1. Poslovnika i da se na temelju njega smatra dopuštenim; nadalje, uzima u obzir da se u smislu članka 9. stavka 2. Poslovnika Parlamentu ne može nametnuti rok za donošenje odluke o zahtjevu za ukidanje imuniteta;

               2.

               odlučuje ukinuti imunitet Ivanu Jakovčiću;

               3.

               nalaže svojem predsjedniku da odmah proslijedi ovu Odluku i izvješće nadležnog odbora nadležnom tijelu Republike Hrvatske i Ivanu Jakovčiću.

      (1)  Presuda Suda od 12. svibnja 1964., Wagner/Fohrmann i Krier, 101/63, ECLI:EU:C:1964:28; Presuda Suda od 10. srpnja 1986., Wybot/Faure i drugi, 149/85, ECLI:EU:C:1986:310; Presuda Općeg suda od 15. listopada 2008., Mote/Parlament, T-345/05, ECLI:EU:T:2008:440; Presuda Suda od 21. listopada 2008., Marra/De Gregorio i Clemente, C 200/07 et C-201/07, ECLI:EU:C:2008:579; Presuda Općeg suda od 19. ožujka 2010., Gollnisch/Parlament, T-42/06, ECLI:EU:T:2010:102; Presuda Suda od 6. rujna 2011., Patriciello, C 163/10, ECLI: EU:C:2011:543; Presuda Općeg suda od 17. siječnja 2013., Gollnisch/Parlament, T-346/11 et T-347/11, ECLI:EU:T:2013:23.

      (2)  SL C 184 E, 8.7.2010., str. 72.


title: 2002/804/EZ: Odluka Vijeća od 8. listopada 2002. o izmjeni Odluke 2001/747/EZ o sklapanju Sporazuma o uzajamnom priznavanju između Europske zajednice i Japana

text:
               11/Sv. 114

               HR

               Službeni list Europske unije

               99

         32002D0804

               L 278/23

               SLUŽBENI LIST EUROPSKE UNIJE

         ODLUKA VIJEĆA
   od 8. listopada 2002.
   o izmjeni Odluke 2001/747/EZ o sklapanju Sporazuma o uzajamnom priznavanju između Europske zajednice i Japana
   (2002/804/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno članak 133., u vezi s člankom 300. stavkom 2. prvim podstavkom, prvom rečenicom, i članak 300. stavak 3. prvi podstavak, prvu rečenicu te stavak 4.,
   uzimajući u obzir prijedlog Komisije,
   budući da:
   S ciljem osiguranja učinkovite provedbe Sporazuma o uzajamnom priznavanju između Europske zajednice i Japana (1) (dalje u tekstu „Sporazum”), potrebno je izmijeniti Odluku 2001/747/EZ (2) kako bi se Komisiju ovlastilo za poduzimanje svih potrebnih mjera za provedbu Sporazuma,
   ODLUČILO JE:
   Jedini članak
   Članak 3. Odluke 2001/747/ZVSP zamjenjuje se sljedećim:

      „Članak 3.
      1.   Zajednicu u Zajedničkom odboru ili bilo kojem pododboru predviđenom u članku 8. Sporazuma predstavlja Komisija kojoj pomaže poseban odbor kojeg imenuje Vijeće. Nakon savjetovanja s posebnim Odborom, Komisija poduzima mjere potrebne za provedbu Sporazuma.
      2.   Stajalište Zajednice u Zajedničkom odboru ili bilo kojem pododboru utvrđuje Komisija, nakon savjetovanja s posebnim Odborom iz stavka 1.”

      Sastavljeno u Luxembourgu 8. listopada 2002.

            Za Vijeće

            Predsjednik

         T. PEDERSEN

      (1)  SL L 284, 29.10.2001., str. 3.

      (2)  SL L 284, 29.10.2001., str. 1.


title: Odluka Vijeća 2005/386/ZVSP od 14. ožujka 2005. o sklapanju Sporazuma između Europske unije i Novog Zelanda o sudjelovanju Novog Zelanda u vojnoj operaciji Europske unije za upravljanje krizom u Bosni i Hercegovini (Operacija ALTHEA)

text:
               18/Sv. 6

               HR

               Službeni list Europske unije

               35

         32005D0386

               L 127/27

               SLUŽBENI LIST EUROPSKE UNIJE

         ODLUKA VIJEĆA 2005/386/ZVSP
   od 14. ožujka 2005.
   o sklapanju Sporazuma između Europske unije i Novog Zelanda o sudjelovanju Novog Zelanda u vojnoj operaciji Europske unije za upravljanje krizom u Bosni i Hercegovini (Operacija ALTHEA)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 24.,
   uzimajući u obzir preporuku Predsjedništva,
   budući da:

               (1)

               Vijeće je 12. srpnja 2004. donijelo Zajedničku akciju 2004/570/ZVSP o vojnoj operaciji Europske unije u Bosni i Hercegovini (1).

               (2)

               Članak 11. stavak 3. te Zajedničke akcije predviđa da podrobni aranžmani u vezi sa sudjelovanjem trećih država trebaju biti predmet sporazuma u skladu s člankom 24. Ugovora o Europskoj uniji.

               (3)

               Nakon odobrenja Vijeća od 13. rujna 2004., Predsjedništvo je, uz pomoć glavnog tajnika/visokog predstavnika, završilo pregovore o Sporazumu između Europske unije i Novog Zelanda o sudjelovanju Novog Zelanda u vojnoj operaciji Europske unije za upravljanje krizom u Bosni i Hercegovini (Operacija ALTHEA).

               (4)

               Sporazum bi trebalo odobriti,

         ODLUČILO JE:
   Članak 1.
   Ovim se u ime Europske unije odobrava Sporazum između Europske unije i Novog Zelanda o sudjelovanju Novog Zelanda u vojnim operacijama Europske unije za upravljanje krizom u Bosni i Hercegovini (Operacija ALTHEA).
   Tekst Sporazuma priložen je ovoj Odluci.
   Članak 2.
   Predsjednik Vijeća ovlašćuje se za određivanje osobe koja će imati ovlasti potpisati Sporazum kako bi on obvezivao Europsku uniju.
   Članak 3.
   Ova Odluka proizvodi učinke na dan donošenja.
   Članak 4.
   Ova se Odluka objavljuje u Službenom listu Europske unije.

      Sastavljeno u Bruxellesu 14. ožujka 2005.

            Za Vijeće

            Predsjednik

         F. BODEN

      (1)  SL L 252, 28.7.2004., str. 10.